cyanic-selkie/wikianc huggingface dataset:
பொலோனியம் டெட்ரா அயோடைடு
வேதிப்பண்புகள்
வெப்பப்படுத்தினால் பொலோனியம் டெட்ரா அயோடைடு சிதைவடைகிறது.
ஐதரசன் சல்பைடுடன் பொலோனியம் டெட்ரா அயோடைடைச் சேர்த்து ஒடுக்க வினைக்கு உட்படுத்தினால் பொலோனியம் உலோகம் உருவாகிறது.
எட்டுத்தொகை உரைகள்
எட்டுத்தொகை நூல்களுக்குப் பழைய உரைகள் 12, 13, 14ஆம் நூற்றாண்டுகளில் தோன்றின.
கருவிநூல்
பகுப்பு:தமிழ் உரை நூல்கள் பகுப்பு:எட்டுத்தொகை
கந்தர்வ மகாவித்யாலயா, புது தில்லி
கந்தர்வ மகாவித்யாலயா (Gandharva Mahavidyalaya) என்பது இந்திய பாரம்பரிய இசை மற்றும் நடனம் ஆகியவற்றை பிரபலப்படுத்த 1939 இல் நிறுவப்பட்ட ஒரு நிறுவனமாகும். இந்துஸ்தானி இசைக்கு புத்துயிர் அளித்த பண்டிட் விஷ்ணு திகம்பர் பலூசுகரின் நினைவை நிலைநிறுத்துவதற்கும், அவர் வகுத்த கொள்கைகளை நிலைநிறுத்துவதற்கும் மகாவித்யாலயா (பள்ளி) உருவானது. முதல் கந்தர்வ மகாவித்யாலாயா 1901 மே 5 அன்று லாகூரில் நிறுவப்பட்டது. அகில பாரதிய கந்தர்வ மகாவித்யாலயா வாரியம் அமைத்த பாடத்திட்டத்தை புதுடெல்லி பள்ளி பின்பற்றுகிறது.
வரலாறு
புது தில்லி, கந்தர்வ மகாவித்யாலயா 1939 ஆம் ஆண்டில் குவாலியர் கரானாவின் நிபுணரான பண்டிட் விநாயக்ராவ் பட்வர்தனின் சீடரான பண்டிட் வினய் சந்திர மௌத்கல்யாவால் நிறுவப்பட்டது. இன்று இது தில்லியில் உள்ள மிகப் பழமையான இசைப் பள்ளியாகும். இது அவரது மகனும் பிரபல இந்துஸ்தானி பாடகருமான பண்டிட் மதுப் முட்கல் தலைமையில் நடந்து வருகிறது.
படிப்புகள்
நிறுவனம் இசை மற்றும் நடனம் தொடர்பான பின்வரும் கிளைகளில் தத்துவார்த்த மற்றும் நடைமுறை பயிற்சி அளிக்கிறது -
(1) இந்துஸ்தானி இசை: குரல்
(2) இந்துஸ்தானி இசை கருவி: சித்தார், பன்சுரி (தற்போதைய மூங்கில் புல்லாங்குழல்), கைம்முரசு இணை, ஆர்மோனியம் மற்றும் வயலின்
(3) இந்திய செம்மொழி நடனம்: கதக், பரதநாட்டியம் மற்றும் ஒடிசி
இங்கு நடத்தப்பட்டு வரும் படிப்புகள் அகில பாரதிய கந்தர்வ மகாவித்யாலயா வாரியத்தால் அங்கீகரிக்கப்பட்டவை. இது இந்தியா முழுவதும் கிட்டத்தட்ட 1200 இணைந்த நிறுவனங்களையும் 800 தேர்வு மையங்களையும் கொண்டுள்ளது. 2007 ஆம் ஆண்டில், சேர்க்கப்பட்ட மாணவர்களின் எண்ணிக்கை 100,000 ஐ தாண்டியது.
கிளைகள்
இது, குவாலியர் கரானாவைச் சேர்ந்த பத்மஸ்ரீ பண்டிட் வினய் சந்திர முத்கல், அவரது தம்பி பண்டிட். விபின்சந்திர முத்கல் ஆகியோரால் அகில பாரதிய காந்தர்வ மகாவித்யாலயா வாரியத்தின் ஆலோசனைக் குழுவில் உறுப்பினராக உள்ள அவர்களின் தம்பி எஸ். பிரமோத் முத்கலின் ஆலோசனையின் கீழ் 1939இல் நிறுவப்பட்டது. இது ஆரம்பத்தில் புதுதில்லியில் உள்ள கன்னாட்டு பிளேசில் நிறுவப்பட்டது. மேலும் தில்லி பல்கலைக்கழகத்திற்கு அருகிலுள்ள கமலா நகரில் பழைய தில்லியில் கிளைத்தது. இதற்கு பண்டிட் விபின் சந்திர மௌத்கல்யா தலைமை தாங்கினார். மேலும், 2003 வரை கந்தர்வ மகாவித்யாலயாவின் தில்லி கிளையாக செயல்பட்டு வந்தார். 1972ஆம் ஆண்டில் தீன் தயாள் உபாத்யாய மார்க்கில் புதிய கட்டிடம் நிறுவப்பட்டது. இப்போது 1995 முதல் அது பண்டிட் வினய் சந்திர முத்கல்லின் மகன் பண்டிட். மதுப் முத்கல் தலைமையில் இயங்கி வருகிறது. இதில் 1,200க்கும் மேற்பட்ட மாணவர்கள் மற்றும் 60 ஆசிரியர்கள் உள்ளனர். கமலா நகர் கிளை இப்போது அகில பாரதிய காந்தர்வ மகாவித்யாலயா வாரியத்துடன் இணைந்த 'சதுரங் சங்க சன்ஸ்தான்' என்ற சுயாதீன நிறுவனமாக அனுபம் முத்கல் மற்றும் திருமதி. இந்து முத்கல் ஆகியோரின் கீழ் இயங்குகிறது. தில்லியில் பல ஆண்டுகளாக கந்தர்வ மகாவித்யாலயா வருடாந்திர "விஷ்ணு திகம்பர் விழாவை" ஏற்பாடு செய்து வருகிறது. தில்லியில் வேறு எங்கும் கந்தர்வ மகாவித்யாலயாவின் கிளை இல்லை. மீரஜ்ஜின் அகில பாரதிய கந்தர்வ மகாவித்யாலயா வாரியத்துடன் இது இணைக்கப்பட்டுள்ளது.
மகாவித்யாலயா இந்தியாவின் சிறந்த தரவரிசை மற்றும் மூத்த இசைக்கலைஞர்களைக் கொண்ட ஒரு இசை ஆலோசனைக் குழுவால் வழிநடத்தப்படுகிறது.
வெளி இணைப்புகள்
பகுப்பு:தில்லியில் கல்வி பகுப்பு:மகாராட்டிராவில் கல்வி
மருதன் இளநாகனார்
புலவர் பெயர்
கலித்தொகையிலுள்ள மருதத்திணைப் பாடல்களைன் பாடி 'மருதன்' என்னும் அடைமொழியை இவர் பெற்றுள்ளார்.
உன்னிகிருஷ்ணன் புதூர்
உன்னிகிருஷ்ணன் புதூர் (ஆங்கிலம்:Unnikrishnan Puthur) ( ஜூலை 15, 1933 -  ஏப்ரல் 2,  2014) ஒரு மலையாள மொழி நாவலாசிரியரும் சிறுகதை எழுத்தாளருமாவார். உன்னிகிருஷ்ணன், சுமார் 700 சிறுகதைகள் எழுதியுள்ளார். இவர் 29 சிறுகதைத் தொகுப்புகள், 15 புதினங்கள், கவிதைகளின் தொகுப்பு மற்றும் சுயசரிதைகளை வெளியிட்டுள்ளார். பாலிக்கல்லு புதினத்திற்காக கேரள சாகித்ய அகாதமி விருது இவருக்கு 1968 இல் வழங்கப்பட்டது. அனுபவங்கள் நேர் ரெகக்கால் என்ற புதினத்திற்காக 2010ஆம் ஆண்டிடில் ஓடக்குழல் விருதைப் பெற்றார்.
இளமைப்பருவம்
உன்னிகிருஷ்ணன், கேரள மாநிலத்தின், திருச்சூர் மாவட்டத்திலுள்ள, எங்கண்டியூர் கிராமத்தில், சுள்ளிபரம்பில் சங்குன்னி நாயர் மற்றும் புதூர் ஜானகி அம்மாவிற்கு மகனாகப் பிறந்தார். இவர், சாவக்காடு வாரியப் பள்ளியில் படித்தார். பாலக்காடு, அரசு விக்டோரியா கல்லூரியில், தனது வாழ்க்கையைத் தொடங்கிய இவர், இணையாக இரண்டு ஆண்டுகள் செய்தித்தாள் நிருபராக பணியாற்றினார்.
மெற்கொண்ட பணிகள்
பின்னர் இவர் குருவாயூர் ஸ்ரீகிருஷ்ணா கோயில் தேவஸ்வம் அலுவலகத்தில் ஒரு எழுத்தராக சேர்ந்தார். 1987 ஆம் ஆண்டில் குருவாயூர் தேவஸ்வம் நூலகத்தின் நிறுவனப் பிரிவின் தலைவராக ஓய்வு பெற்றார். இவர், ஒரு தொழிற்சங்கத் தலைவராகவும் சமதர்மவாதியாகவும் இருந்தார். கோயில் ஊழியர்களின் பிரதிநிதியாக கோயில் நிர்வாகக் குழுவிற்கு அவர் பரிந்துரைக்கப்பட்டார்.
சாகித்ய பிரவர்தகா கூட்டுறவு சங்கத்தின் தலைவராகவும், கேரள சாகித்ய அகாதமியின் செயற்குழு உறுப்பினராகவும், கேரள சங்கீதா நாடக அகாடமியின் பொதுக்குழுவின் உறுப்பினராகவும், பக்தபிரியா என்றப் பத்திரிகையின் ஆசிரியர் குழுவின் நிறுவனர் உறுப்பினராகவும் பணியாற்றினார்.
இறப்பு
இவர் ஏப்ரல் 2, 2014 அன்று சாவக்காட்டில் உள்ள ஒரு தனியார் மருத்துவமனையில் காலமானார். இவர் சில காலமாக வயது மூப்பு தொடர்பான நோய்களுக்கு சிகிச்சை பெற்று வந்தார். இவருக்கு மனைவி மற்றும் இரண்டு மகன்கள் உள்ளனர்.
எழுத்துப்பணி
உன்னிகிருஷ்ணன் புதூர் தலைப்புகளைத் தேர்ந்தெடுப்பதில் தெளிவான சுவை கொண்ட நவீன சகாப்தத்தின் எழுத்தாளர்களில் ஒருவராக விளங்கினார். அவரது படைப்புகள் ''ஜலசமாதி, தர்மசக்கரம்,  கஜராஜன் குருவாயூர் கேசவன், புதூரின்டே கதைகள்,  தாளவிரல்,  ஆகாசவாணி,  குட்டசம்மதம், ஆத்மவிபூதி, ஆனப்பாகா, அம்ருதமதனம், கரையுண்ண கல்பாடுகள், நாஷ்டாபேட்டா பொன்னோணம், கம்சன், திலான் தாமசின்டே ஞானம், சுந்தரி சேரியம்மா  மற்றும் கல்பகபூமாலா (கவிதைகளின் சேகரிப்பு) ஆகியவை அடங்கும்.
நிலப்பிரபுத்துவ சகாப்தத்தில் நாயர் தாராவதின் (மூதாதையர் வீடு) வளர்ச்சியையும் முறிவையும், இவரின் "ஆட்டுக்கட்டில் சிறுகதை ஆவணப்படுத்துகிறது. பஞ்சாரா மாவு வீணு, பாகம், ஓழிவுதினம், கோபுரவெளிச்சம், ஈரமுண்டும் நனைஞ்ச கணுக்காலும், நக்சத்திரகுஞ்சு, பாவக்கல்யாணம், மற்றும் கதிஞ்சூல் பிரசன்னம்" போன்ற சிறுகதைகள்,  மலையாள நாயர் பெண்களின் குடும்பச் சூழலில் எழுதப்பட்டுள்ளன. வாழ்க்கையின் சிக்கல்களைப் பற்றி உன்னிகிருஷ்ணன், ஒரு எளிய பாணியில் எழுதுகிறார். இவரது எழுத்துக்களில் கேசவதேவ் மற்றும் பொன்குன்னம் வர்கி ஆகியோரின் எதிரொலிகள் காணப்படுகிறது. மலையாள எழுத்தாளர் இராஜலட்சுமியைப் பற்றி புதூரின் மத்ருபூமி வார இதழில் எழுதப்பட்ட இவரது நினைவுக் குறிப்புகள் கேரள இலக்கிய வட்டாரங்களில் பெரும் சர்ச்சையைத் தூண்டின.
குறிப்புகள்
பகுப்பு:2014 இறப்புகள் பகுப்பு:1933 பிறப்புகள் பகுப்பு:திருச்சூர் மாவட்ட நபர்கள் பகுப்பு:மலையாள எழுத்தாளர்கள்
நைஜீரியத் திரைப்படத்துறை
நைஜீரியத் திரைப்படத்துறை (Cinema of Nigeria) என்பது நைஜீரிய நாட்டில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். இத் திரைப்படத்துறை பொதுவாக 'நொலிவுட்' என அழைக்கப்படுகிறது. நைஜீரியாவில் திரைப்படத்துறை 1990களில் நைஜீரியாவின் மிகப் பெரிய நகரமான லேகோசில் தொடங்கி வளர்ச்சி பெற்றுவருகிறது. இங்கே ஒவ்வொரு திரைப்படத்துக்குமான முதலீடு மிகச் சிறியதே (~$15,000) என்றாலும், முதன் முறையாக ஆபிரிக்கர்களால், ஆபிரிக்கர்களுக்காக இங்கேயே பெருமளவில் திரைப்படங்கள் தாயரிக்கப்படுகின்றன. எண்ணிக்கை அளவில் ஐக்கிய அமெரிக்கா, இந்தியாவுக்கு அடுத்த படியாக இங்கேயே பெருமளவு திரைப்படங்கள் தாயரிக்கப்படுகின்றன. இவை தரத்தில் மிகவும் அடிமட்டத்திலேயே இருந்தாலும் ஆபிரிக்கர்களுடன் தொடர்புடைய பல கருக்களை எடுத்தாளுகின்றன.
நவணி தோட்டகூர்பட்டி ஊராட்சி
நவணி தோட்டகூர்பட்டி ஊராட்சி (Navanithottakurpatti Gram Panchayat), தமிழ்நாட்டின் நாமக்கல் மாவட்டத்தில் உள்ள புதுச்சத்திரம் வட்டாரத்தில் அமைந்துள்ளது. இந்த ஊராட்சி, நாமக்கல் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7224 ஆகும். இவர்களில் பெண்கள் 3540 பேரும் ஆண்கள் 3684 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மூவருலா
மூவருலா தமிழ் சிற்றிலக்கிய நூல்களில் ஒன்று. உலா சிற்றிலக்கிய வகையைச் சேர்ந்தது. ஒட்டக்கூத்தரால் பாடப்பட்டது. விக்கிரம சோழன், அவரின் மகன் இரண்டாம் குலோத்துங்க சோழன், பேரன் இரண்டாம் இராஜராஜ சோழன் ஆகிய மூவரையும் புகழ்ந்து பாடியது. (எனவே மூவருலா எனப்படுகிறது). இம்மூவரையும் பற்றி முறையே 342, 387, 391 பாக்கள் இந்நூலில் உள்ளன. இவை அனைத்தும் கண்ணி வகையைச் சேர்ந்தவை (கலிவெண்பா வில் ஒரே எதுகை வருபவை). சோழர் குலச்சிறப்பு, அரசர் பெருமை, பள்ளி எழுதல், அழகு செய்தல், யானையின் மீது அமர்தல், உடன் வருவோர், அவர்கள் கூற்று, பேதை, பெதும்பை, மங்கை, மடந்தை, அரிவை, தெரிவை, பேரிளம்பெண் என்ற ஏழுவகைப் பருவ மகளிரின் அழகு, உணர்ச்சிகள், விளையாட்டுகள், காமுறுதல், பேசுதல் போன்ற செய்திகள் இந்நூலில் கூறப்பட்டுள்ளன. இந்நூலின் பகுதிகளான மூன்று உலாக்களும் தனி நூல்களாகவும் கருதப்படுகின்றன.
இந்த உலாக்களின் பாட்டுடைத் தலைவர்களின் ஆட்சிக்காலம்.
கீழ்பேட்டை ஊராட்சி
கீழ்பேட்டை ஊராட்சி (Kilpettai Gram Panchayat), தமிழ்நாட்டின் விழுப்புரம் மாவட்டத்தில் உள்ள மரக்காணம் வட்டாரத்தில் அமைந்துள்ளது. இந்த ஊராட்சி, திண்டிவனம் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1567 ஆகும். இவர்களில் பெண்கள் 760 பேரும் ஆண்கள் 807 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திருக்குறையலூர் உக்ர நரசிம்மபெருமாள் கோயில்
திருக்குறையலூர் உக்ர நரசிம்மபெருமாள் கோயில் நாகப்பட்டினம் மாவட்டத்திலுள்ள அமைந்துள்ள வைணவக்கோயிலாகும்.
அமைவிடம்
இக்கோயில் திருநகரியிலிருந்து பூம்புகார் செல்லும் சாலையில் மங்கைமடத்திற்கு முன்பாக அமைந்துள்ளது.
இறைவன், இறைவி
உக்ரசிம்மப்பெருமாள் ஸ்ரீதேவி, பூதேவியுடன் கருவறையில் உள்ளார். இறைவன் வெள்ளிக்கவசம் அணிந்து சாளக்ராம மாலையுடன் கம்பீரமாக அமர்ந்த கோலத்தில் காணப்படுகின்றார்.
பிற சிறப்புகள்
பஞ்ச நரசிம்மத்தலங்களில் முதல் தலமாகும். திருமங்கை மன்னனும் அவரது தேவியான குமுதவல்லியும் இக்கோயிலில் உள்ளனர். திருமங்கையாழ்வார் அடியார்க்ளுக்கு அன்னதானம் செய்த சிறப்பினைப் பெற்ற தலமாகும். இக்கோயிலுக்கு அருகே திருநாங்கூரைச் சேர்ந்த 11 திவ்யதேசங்களும், மங்கைமடம் வீரநரசிம்மப்பெருமாள் கோயிலும் உள்ளன.
மேற்கோள்கள்
பகுப்பு:நரசிம்மர் கோயில்கள் பகுப்பு:நாகப்பட்டினம் மாவட்டத்திலுள்ள பெருமாள் கோயில்கள்‎
அவளூர் தர்மராஜா மாரியம்மன் கோயில்
அவளூர் தர்மராஜா மாரியம்மன் கோயில் தமிழ்நாட்டில் வேலூர் மாவட்டம், அவளூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:வேலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பன்னிஹட்டி பரமேசுவரப்ப தாக்சாயணி
பன்னிஹட்டி பரமேசுவரப்ப தாக்சாயணி (Bannihatti Parameshwarappa Dakshayani) இவர் இந்திய விண்வெளி ஆராய்ச்சி அமைப்பு செயற்கைக்கோள் மையத்தின் விமான இயக்கவியல் மற்றும் விண்வெளி ஊடுருவல் குழுக்களின் குழு இயக்குநராக இருந்தார்
ஆரம்பகால வாழ்க்கை
இவர், கர்நாடகாவின் பத்ராவதியில் பிறந்து வளர்ந்தார். தன்னுடைய தந்தையால் பொறியியல் படிக்க இவர் ஊக்கப்படுத்தப்பட்டார். ஆனால் இளங்கலை பட்டம் போதுமானதாக இருக்கும் என்று இவரது தந்தை நினைத்தார். இவர் மைசூர் பல்கலைக்கழகத்தில் கணிதம் பயின்றார். மேலும், 1981 இல் முதுகலைப் பட்டம் பெற்றார். பட்டம் பெற்ற பிறகு சர் விசுவேசுவரைய்யா அறிவியல் மற்றும் தொழில்நுட்பக் கழகத்தில் கணிதம் கற்பித்தார். 1998 ஆம் ஆண்டில் இந்திய அறிவியல் கழகத்தில் விண்வெளி பயண பொறியியலில் முதுகலை முடித்தார்.
தொழில்
1984 ஆம் ஆண்டில் இந்திய விண்வெளி ஆராய்ச்சி அமைப்பு செயற்கைக்கோள் மையத்தில் தாக்சாயணி நியமிக்கப்பட்டார். இவர் கணினி நிரலாக்க மற்றும் சுற்றுப்பாதை இயக்கவியலுக்கு நியமிக்கப்பட்டார். இவர் இப்பணிக்கு விண்ணப்பிக்கும்வரை ஒரு கணினியையும் பார்த்ததில்லை, எனவே மாலை நேரங்களில் கூடுதலாக கணினியைப் பற்றி கற்றுக்கொண்டார். பாதை உருவாக்கத்திற்காக இவர் வடிவமைத்த மென்பொருள் பல விண்வெளி பயணங்களில் பயன்படுத்தப்பட்டது.
இவர் விமான இயக்கவியல் மற்றும் விண்வெளி ஊடுருவல் குழுக்களுக்கு இயக்குநராக நியமிக்கப்பட்டார். செயற்கைக்கோள்களின் வளர்ச்சி மற்றும் வடிவமைப்பில் ஈடுபட்டுள்ள ஊழியர்களில் சுமார் 27% பெண்கள். இந்திய விண்வெளி ஆராய்ச்சி அமைப்பு செயற்கைக்கோள் மையத்தின் குறைந்த பூமி, புவி ஒத்திசைவு சுற்றுப்பாதை மற்றும் கிரகப் பணிகளுக்கு இவர் பொறுப்பேற்றார். இவர் விண்வெளி ஓடம் மீட்பு பரிசோதனைக்கான திட்ட மேலாளராகவும், செவ்வாய் கிரக சுற்றுகலன் திட்டத்தின் துணை திட்ட மேலாளராகவும் இருந்தார். சுற்றுப்பாதை நிலைத்தன்மையின் பகுப்பாய்வை முடித்த பிறகு, மிகவும் விசித்திரமான சுற்றுப்பாதை சிறந்த நிலை துல்லியத்தை வழங்கும் என்பதை இவர் அடையாளம் கண்டார். இவர் தனது செவ்வாய் கிரக சுற்றுகலன் திட்டத்திற்காக இந்திய விண்வெளி ஆராய்ச்சி அமைப்பு செயற்கைக் கோள் மையத்தின் தகுதி விருதை வென்றார். செப்டம்பர் 2014 இல் இந்த பணி செவ்வாய் சுற்றுப்பாதையில் நுழைந்தது. 2018 ஆம் ஆண்டில் பிபிசி உலக சேவை நிகழ்ச்சியான மை இந்தியன் லைஃப் வித் கல்கி கோய்ச்லின் என்ற நிகழ்ச்சியில் தோன்றினார்.
மேற்கோள்கள்
பகுப்பு:வாழும் நபர்கள் பகுப்பு:கர்நாடக நபர்கள் பகுப்பு:இந்தியக் கணிதவியலாளர்கள்
அச்சுதமங்கலம் வடக்கு பிடாரியம்மன் கோயில்
அச்சுதமங்கலம் வடக்கு பிடாரியம்மன் கோயில் தமிழ்நாட்டில் திருவாரூர் மாவட்டம், அச்சுதமங்கலம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குருகாட்டூர் வெள்ளிமலை அய்யனார் கோயில்
கோயில் அமைப்பு
இக்கோயிலில் வெள்ளி மலை அய்யனார், பூரணம், புஷ்கலை சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது. பங்குனி மாதம் உத்திரம் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மகேந்தர் சிங்
மகேந்தர் சிங் (Mahender Singh) (பிறப்பு 22 பிப்ரவரி 1950) ஓர் இந்திய அரசியல்வாதி ஆவார். இவர் பாரதீய ஜனதா கட்சியின் உறுப்பினராக இருந்தார். சிங், மண்டி மாவட்டத்தில் உள்ள தரம்பூர் தொகுதியில் இருந்து இமாச்சலப் பிரதேச சட்டமன்ற உறுப்பினராக உள்ளார். இவர் நீர்ப்பாசனம் மற்றும் பொது சுகாதாரம், தோட்டக்கலை மற்றும் சைனிக் நலம் போன்ற துறைகளைத் தனது பொறுப்பில் வைத்திருக்கிறார்.
ஆரம்ப கால வாழ்க்கை
இவர் மறைந்த ஸ்ரீ பாலி ராமின் மகன். அவர் சஞ்சியாரில் (ரிச்லி) பிறந்தார். இவர் மெரட் பல்கலைக்கழகத்தில் பயின்றார். இவர் பர்மிளா தேவியை மணந்தார். இந்த தம்பதிக்கு ஒரு மகன் மற்றும் இரண்டு மகள்கள் உள்ளனர்.
ஆரம்பத்தில், இவர் கோவில்களைக் கட்டுவதில் ஈடுபாடுடையவராகவும், ஏழைகளுக்கு திருமணம் செய்ய உதவுபராகவும் இருந்தார். 1969 ஆம் ஆண்டு சனவரி 15 ஆம் நாள் டோக்ரா படைப்பிரிவில் சேர்ந்தார். இவர் 1971 ஆம் ஆண்டில் நடந்த இந்திய-பாக்கிஸ்தான் போரில் பங்கேற்றார். 1973-ஆம் ஆண்டில் படைப்பிரிவிலிருந்து வெளியேறினார்.
தொழில்
இவர் 1990 ஆம் ஆண்டு பிப்ரவரியில் மாநில சட்டமன்றத்திற்கு சுயேட்சையாக தேர்ந்தெடுக்கப்பட்டார். 1993 ஆம் ஆண்டில் இந்திய தேசிய காங்கிரசின் சார்பிலும், 1998 ஆம் ஆண்டில் எச் வி சி சார்பிலும், 2003 ஆம் ஆண்டில் லோக் தந்திரிக் மோர்ச்சா சார்பிலும், 2007 ஆம் ஆண்டில் பாரதிய ஜனதா கட்சி சார்பிலும் போட்டியிட்டு மீண்டும் தேர்ந்தெடுக்கப்பட்டார்.
மேற்கோள்கள்
பகுப்பு:1950 பிறப்புகள் பகுப்பு:வாழும் நபர்கள் பகுப்பு:இமாச்சலப் பிரதேச சட்டமன்ற உறுப்பினர்கள்
சுமாத்திரா கருப்பு மந்தி
சுமாத்திரா கருப்பு மந்தி (Black Sumatran langur)(பிரசுபைடிசு சுமத்ரானா) என்பது செர்கோபிதெசிடே குடும்பத்தில் உள்ள ஒரு குரங்கு சிற்றினம் ஆகும். இது முன்னர் சுமாத்திரா சுரிலி, பிரசுபைடிசு மெலலோபோஸ் (பிரசுபைடிசு மெலலோபோசு சுமத்ரானா என) ஆகியவற்றின் துணையினமாகக் கருதப்பட்டது. ஆனால் மரபணு பகுப்பாய்வு இவை தனித்தனி சிற்றினங்கள் என்பதை வெளிப்படுத்தியது. சுமாத்திரா கருப்பு மந்தி இந்தோனேசியாவில் உள்ள சுமாத்திரா தீவில் காணப்படுகிறது. காடழிப்பு மற்றும் செல்லப்பிராணிகளுக்காக எடுக்கப்பட்ட விலங்குகள் காரணமாக இது பன்னாட்டு இயற்கைப் பாதுகாப்புச் சங்கத்தினால் அருகிய இனமாகப் பட்டியலிடப்பட்டுள்ளது.
மேற்கோள்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம் பகுப்பு:குரங்குகள்
தொட்டண்ணா
தொட்டண்ணா (Doddanna) (பிறப்பு: நவம்பர் 11, 1949) இவர் கன்னட திரையுலகில் ஓர் இந்திய நடிகராவார். இவர் சுமார் 800 படங்களில் நடித்துள்ளார். நாடக நடிகராக தனது வாழ்க்கையைத் தொடங்கினார். இந்த நேரத்தில், கன்னடத் திரைத்துறையில் ஒரு கதாபாத்திர நடிகராக நுழைந்தார்.
ஆரம்ப கால வாழ்க்கை
தொட்டண்ணா 11 நவம்பர் 1949 இல் பிறந்தார். குடும்பத்தில் இளைய மகனான இவர் மடிவாலா சமூகத்தைச் சேர்ந்தவர். இவருக்கு தொட்டப்பாவின் பெயரிடப்பட்டது. பத்ராவதியில் விக்னேசுவரா கலா சங்கத்துடன் நாடக நடிகராக தனது வாழ்க்கையைத் தொடங்கினார். அந்த நேரத்தில் இவர் அங்கிருந்த எஃகு தொழிற்சாலையில் பணிபுரிந்தார். இவர், தனது நண்பர்களுடன் சேர்ந்து கந்தர்வ ரங்கா என்ற நாடகக் குழுவை உருவாக்கினார். பின்னர், கன்னடம், தெலுங்கு மற்றும் தமிழ் திரையுலகில் நுழைந்தார்.
தொழில்
இவர் ஒரு பல்துறை நடிகராகத் திகழ்ந்தார். இவர் வில்லன்கள், காவலர்கள் மற்றும் பிற கதாபாத்திரங்களை சித்தரித்துள்ளார். குறிப்பாக, இவர் ஒரு நகைச்சுவை நடிகராக வெற்றி பெற்றார்.
வெளி இணைப்புகள்
பகுப்பு:1949 பிறப்புகள் பகுப்பு:வாழும் நபர்கள் பகுப்பு:ஹாசன் மாவட்ட நபர்கள் பகுப்பு:கன்னடத் திரைப்பட நடிகர்கள்
வயிற்றுப் புண்
குடற் புண் (Peptic ulcer) அல்லது வயிற்றுப் புண், அல்லது வயிற்றுப் புண் நோய் என்று அறியப்படுவது, இரைப்பை உணவுக்குழாய்க்குரிய பாதையில் ஏற்படும் சீழ்ப்புண் ஆகும் இது 0.5 செ.மீ.க்கும் அதிகமாகவோ சமமாகவோ இருக்கும் மியூகோசல் அரிப்பு என்று விவரிக்கப்படுவது. இது பொதுவாக அமிலத்தன்மையுடையது அதனால் மிக அதிக வலியுடையதாக இருக்கிறது. சுமார் 80% சீழ்ப்புண் ஹெலிகோபேக்டர் பைலோரி யுடன் தொடர்பு கொண்டிருக்கிறது, இது வயிற்றின் அமிலச் சூழலில் வாழும் ஒரு சுருள் வளைய வடிவிலான நுண்கிருமியாகும், எனினும் இந்த நிலைமைகளின் 40% மட்டுமே மருத்துவரின் கண்காணிப்புக்குச் செல்கின்றன. ஆஸ்பிரின் மற்றும் இதர NSAIDகள் போன்ற மருந்துகளால் கூட சீழ்ப்புண் ஏற்படலாம் அல்லது மோசமடையலாம்.
பொதுவாக இருக்கும் நம்பிக்கைக்கு மாறாக, அதிகமான வயிற்றுப் புண்கள் வயிற்றைக் காட்டிலும் சிறுகுடல் மேற்பகுதியில் (சிறுகுடலின் முதல் பகுதி, வயிற்றுக்கு அடுத்திருப்பது) உருவாகிறது. சுமார் 4% வயிற்றுப்புண்கள் உயிருக்கு ஆபத்தான கட்டிகளால் ஏற்படுகின்றன, அதனால் புற்றுநோயைத் தவிர்ப்பதற்குப் பன்மடங்கு உடல் திசு ஆய்வுகள் தேவைப்படுகிறது. சிறுகுடல் மேற்பகுதிக்குரிய சீழ்ப்புண் பொதுவாக கனிவானவை. இரைப்பையும் சிறுகுடலும் சேர்ந்த செரிமானப் பகுதி உட்புறத்தின், மேற்பகுதியில் ஏற்படும் புண் அல்லது காயம் குடற் புண் எனப்படுகிறது. பொதுவாக வயிற்றுப் புண், சூலை நோய் எனவும் அழைக்கப்படும் இந்நோய், வயது வித்தியாசமின்றி அனைவரையும் தாக்கவல்லது. இதனால், அடிக்கடி வயிற்று வலியும், சாப்பிட முடியாத பிரச்சினையும் ஏற்படும்.
உடலில் செரிமானப் பகுதிகள் எப்போதும் ஈரமாகவும் மூடப்படாமலுமே இருக்கின்றன. இதனால், இரைப்பையில் செரிமானத்திற்குத் தேவையான ஹைட்ரோகுளோரிக் அமிலத்தால் உடற் செரிமானப் பகுதிகள் பாதிப்புக்குள்ளாகின்றன. குடற்புண் உள்ள சிலருக்கு இந்த அமிலம் அதிகமாகச் சுரப்பதும் உண்டு. இதனை அமிலக் குடற்புண் என்பர். குடல்புண் ஹேலிக்கொபேக்டர் பைலோரி எனும் பாக்டீரியாவினால் தோன்றுகிறது.
வரலாறு
இந்த நோய்க்கான முக்கிய காரணமாக இருப்பது நுண்கிருமி என்பதைப் பொதுவாக அறியப்படுவதற்கு நீண்ட காலத்திற்கு முன்பே, கிரீஸ் நாட்டைச் சார்ந்த பொது மருத்துவரான ஜான் லைகௌடிஸ் 1958 ஆம் ஆண்டு தொடங்கி வயிற்றுப் புண் நோய்களுடைய நோயாளிகளுக்கு நோய்எதிர்ப்புகள் மூலம் சிகிச்சை அளித்துவந்தார்.
ஹெலிகோபேக்டர் பைலோரி தான் சீழ்ப்புண்களுக்கான ஒரு காரண காரியாக இருப்பதை, 1982 ஆம் ஆண்டில் இரு ஆஸ்திரேலிய விஞ்ஞானிகளான ராபின் வாரென் மற்றும் பார்ரி ஜெ. மார்ஷல் ஆகியோரால் மீண்டும் கண்டுபிடிக்கப்பட்டது. பெரும்பாலான வயிற்று சீழ்ப்புண்கள் மற்றும் இரைப்பை அழற்சிகள் இந்த நோய்க் கிருமியின் குடியேற்றத்தினால் ஏற்பட்டவை என்றும் முன்னர் கருதப்பட்ட மனஅழுத்தம் அல்லது காரசார உணவு காரணம் அல்ல என்றும் வாரென் மற்றும் மார்ஷல் தங்களுடைய மூல ஆய்வில் வலியுறுத்தினர்.
''எச். பைலோரி' கற்பிதக் கொள்கை மிகவும் மோசமான வரவேற்பைப் பெற்றது, இதனால் ஒரு சுயபரிசோதனையாக, ஒரு நோயாளியிடமிருந்து பெறப்பட்ட வளர்ம உயிர்ப்பொருள் உள்ளடக்கிய ஒரு பெட்ரி உணவை மார்ஷல் குடித்து விரைவிலேயே இரைப்பை அழற்சியைப் பெற்றார். அவருடைய நோய்அறிகுறிகள் இரு வாரங்கள் கழித்து மறைந்துவிட்டது, ஆனால் அவருடைய மனைவியின் வற்புறுத்தலால் மீதமிருந்த நுண்கிருமிகளை அழிப்பதற்கு அவர் நோய்எதிர்ப்பான்களை எடுத்துக்கொண்டார், ஏனெனில் ஹலிடோசிஸ் இந்த நோய்த்தாக்க அறிகுறிகளில் ஒன்றாகும். இந்த ஆராய்ச்சி 1984 ஆம் ஆண்டின் ஆஸ்திரேலிய மருத்துவ ஆய்வு இதழில் வெளியிடப்பட்டு, அந்தச் செய்திப் பத்திரிக்கையில் அதிகம் மேற்கோள்காட்டப்பட்ட கட்டுரைகளில் ஒன்றாக இருந்தது.
"நோய்க்கிருமி ஹெலிகோபாக்டெர் பைலோரி யின் கண்டுபிடிப்பு மற்றும் இரைப்பை அழற்சி, வயிற்றுப் புண் நோய் ஆகியவற்றில் அவற்றின் பங்கு குறித்தும் கண்டுபிடித்தமைக்கு" மார்ஷல் மற்றும் அவருடைய நீண்ட கால உடனுழைப்பாளி வாரென் ஆகியோருக்கு 2005 ஆம் ஆண்டில், ஸ்டாக்ஹோமில் உள்ள காரோலின்ஸ்கா இன்ஸ்டிடியூட் உடலியல் அல்லது மருத்துவத்திற்கான நோபல் பரிசை வழங்கியது. மார்ஷல் 'எச். பைலோரி'' தொடர்பாக இன்னும் தொடர்ந்து ஆராய்ச்சி செய்துவருகிறார், மேலும் மேற்கு ஆஸ்திரேலியாவின், பெர்த்தின் UWAவில் ஒரு மூலக்கூறு உயிரியல் ஆராய்ச்சிக்கூடத்தை நடத்தி வருகிறார்.
சூவிங் கம் பயன்பாடு இரைப்பைப் புண் ஏற்படுத்துகிறது என்னும் தவறான புரிதல் முன்னர் பரவலாக ஏற்றுக்கொள்ளப்பட்டிருந்தது. ஏனெனில் அந்த சூவிங் கம்மை மெல்லும் செயல் வயிற்றில் ஹைட்ரோக்ளோரிக் அமிலத்தை உருவாக்குவதற்கு மிக அதிகமாக ஊக்குவிக்கிறது என்று மருத்துவ தொழில்துறை நம்பியது. குறைந்த (அமிலத்தன்மையுடைய) pH (pH 2), அல்லது ஹைபெர்க்ளோரைட்ரியா உணவு இல்லாத போது வயிற்றின் உள்வரியில் அரிப்பை ஏற்படுத்துவதாக அப்போது நம்பப்பட்டது, இவ்வாறு அது இரைப்பை அழற்சி புண்கள் உருவாவதற்குக் காரணமாக இருக்கிறது.
இதற்கு நேர்மாறாக, சில காலங்களுக்கு முன்னர் இயற்கை மரப் பிசின் சாறான மரக்கசிவு கோந்து, ''எச். பைலோரி'' நுண்கிருமியை மிகச் செயலூக்கத்துடன் நீக்குவதாக சிலர் நம்பினர். எனினும் பன்மடங்கு தொடர் ஆய்வுகள், ''எச். பைலோரி'' நிலைகளைக் குறைப்பதில் மரக்கசிவு கோந்து பயன்படுத்துவது எந்த விளைவையும் ஏற்படுத்துவதில்லை என்று கண்டறியப்பட்டது.
முன்குடல் புண்
குடல் புண்களில் முன்குடல் புண்ணே அதிகமாகத் தோன்றுகிறது. பொதுவாக இது 25-45 வயதுடையவர்களை அதிகம் தாக்குகிறது.
இரைப்பைப் புண்
50 வயதிற்கு மேற்பட்டவர்கள் இரைப்பைப் புண்ணால் பாதிக்கப்படலாம்.
குடல்புண்ணைத் தடுத்தல்
குடல்புண் பாதிப்பின் அளவை உள்நோக்கு கருவியால் அளக்கலாம். புண்ணில் ஓட்டை ஏற்பட்டிருந்தாலோ அல்லது இரத்தக்கசிவு ஏற்பட்டாலோ உடனடிச் சிகிச்சை அவசியமாகும். பொதுவாக இதற்கான சிகிச்சை முறைகள் புண் ஆறுவதற்கான முறைகளாகவும், அது மீண்டும் ஏற்படாத வகையிலும் அமைக்கப்படுகிறது. வாழ்க்கை முறைகளை மாற்றியமைத்தல், புகைப்பிடித்தலைத் தவிர்த்தல், மது அருந்தாதிருத்தல், கவலை, மன அழுத்தம் ஆகியவற்றை தவிர்த்தல் போன்றவற்றின் மூலமும் குடல்புண்ணைத் தவிர்க்க இயலும்.
குடலிறக்கம்
குடலிறக்கத்தினைப் பொதுவாகக் கீறல்கள் என்பர்.வயிற்றுப்புறத் தசைகளில் வலிமை குன்றிய இடங்களில் இக்குறைப்பாடு நேரிடலாம். இந்நிலை திடீரென எடை மிகுந்த பொருட்களைத் தூக்குவதால் ஏற்படும். இதனால் ஓர் பிதுக்கம் வெளியாகத் தென்படும். அதனுள் கொழுப்புத் திசுக்களோ அல்லது குடலின் பகுதியோ பிதுங்கியிருக்கும். கடின உடலுழைப்பு மேற்கொள்ளும் ஆண்களில் கீழ்வயிற்று குடலிறக்கம் தோன்றும்.
குடலிறக்கக் குடல்பிதுக்கம்
குடலிறக்கத்தில் குடலின் ஒரு பகுதி திருகலடைந்து பிதுக்கத்தினுள் நுழைந்துவிடும். அப்பகுதியில் இரத்த ஓட்டம் தடைப்படலாம். இதற்குக் குடலிறக்கக் குடல்பிதுக்கம் என்று பெயர். மிக அதிக வலியிருப்பின் உடனடி அறுவைச் சிகிச்சை தேவை.
குடல்பிதுக்க வகைகள்
கவட்டைப்பிதுக்கம் குடலின் ஒரு பகுதி அடிவயிற்றுப் பகுதியில் வலிமைக் குறைவு காரணாமாகக் கீழிறங்கி விடும்.
மேல்தொடைப் பிதுக்கம்
வயிறும் தொடையும் சேருமிடத்தில் துடைத்தமனியும் சிரையும் கீழ்வயிற்றிலிருந்து தொடைப்பகுதிக்கு இறங்கும். இங்கு குடல்பிதுக்கம் ஏற்படலாம். அதிக உடல் எடை அல்லது பல குழந்தைகளைப் பெறல் ஆகிய காரணங்களால் பெண்களுக்கு இக்குறை நேரிடலாம்.
கொப்பூழ் குடலிறக்கம்
இக்குறைபாடு சிறு குழைந்தைகளுக்கு ஏற்படும். நாபியைச் சுற்றியுள்ள பகுதியில் வயிற்றுத் தசைகள் தளர்ச்சியடைவதால் இவ்விறக்கம் தோன்றும்.
குடல்வால் அழற்சி
குடல்வாலில் வீக்கம் ஏற்பட்டுக் கடுமையான வயிற்றுவலி தோன்றலாம். பெருங்குடல் துவங்கும் இடத்தில் ஓர் சிறிய குழலாகக் குடல்வாலுள்ளது. இக்குடல்வால் அழற்சி வளர் இளம் பருவத்தினரிடையே பொதுவாகத் தோன்றும். நார்ப்பொருள்குறைவாகவுள்ள உணவுண்ணும் வளர்ச்சியடைந்த நாட்டினரிடையே இந்நோய் அதிகம். குடல்வால் வீகத்தால் தடுப்பு நிலை ஏற்படும். துவக்கத்தில் திடீரென மேல் வயிற்றில் வலியும், வாந்தியுணர்வும்,காய்ச்சலும் தோன்றும். சிகிச்சை காலதாமதமானால் நோயுற்ற குடல்வால் வெடித்து வயிற்றறையில் தொற்று நேரிடலாம். இவ்வகையில் தோன்றும் பாதிப்பிற்கு உதரப்பை அழற்சி எனப்படும். அறுவைச் சிகிச்சையால் குடல்வாலை நீக்கலாம்.
பித்தக்கற்கள்
பித்தப்பையில் தோன்றும் பித்தக்கற்கள் பல அளவுகளில் அமையலாம். 40 வயதிற்கு மேற்பட்டவர்களில் பத்தில் ஒருவருக்கு இக்கற்கள் தோன்றலாம். இக்கற்கள் பித்தநீரில் தோன்றும். பித்தநீரில் கொலஸ்டிரால்,நிறமிகள் மற்றும் சில உப்புகள் உள்ளன. பித்தநீரின் தன்மைகளில் மாற்றங்கள் ஏற்பட்டால் கல் தோன்றுதல் நிகழலாம். இக்கற்கள் கொலஸ்டிராலால் ஆனவை. கல் தோன்றுதலுக்கான மிகச் சரியான காரணங்கள் தெரியவில்லை. உடற்பருமன் அதிகரிப்பு,உணவில் கொழுப்பு அதிகரித்தல் போன்ற காரணங்களால் கல் தோன்றலாம்.மிகுந்த பாதிப்பு நிலையில் கற்களால் பித்தநீர் நாளத்தில் அடைப்பு ஏற்பட்டு மஞ்சள் காமாலை தோன்றும்.
கல்லீரல் அழற்சி
பல காரணாங்களால் கல்லீரல் அழற்சி ஏற்படுகிறது. இந்நோயில் வைரஸ்களின் தாக்குதலால் கல்லீரலில் வீக்கம் ஏற்படுகிறது. தொற்று நோயற்ற கல்லீரல் அழற்சி அதிக அளவு மது அருந்துதலால் ஏற்படும். ஆரம்ப நிலையில் இதன் அறிகுறிகள் தெளிவாக இருப்பதில்லை. இந்நோயால் உடற்சோர்வு, வாந்தியெடுத்தல், காய்ச்சல், வலது மேல் வயிற்றுப்பகுதியில் ஓர் வசதியற்ற உள்ளுணர்வு போன்றவை ஏற்படும். இந்நோய்க்கு குறிப்பிட்ட சிகிச்சை எதுவும் இல்லை. இந்நிலையுள்ளோருக்கு நல்ல ஓய்வு தேவை. மது அருந்துதலைத் தவிர்க்க வேண்டும்.
வகைப்பாடு
வயிற்றுப் புண் வகைகள்:
அறிகுறிகள் மற்றும் நோய்அறிகுறிகள்
வயிற்றுப் புண்ணுக்கான நோய் அறிகுறிகள் பின்வருமாறு தோன்றலாம்
நெஞ்செரிச்சல், இரைப்பைஉணவுக்குழாய் ரிஃப்ளக்ஸ் நோய் (GERD) மற்றும் சில குறிப்பிட்ட வகையான மருந்துமாத்திரைகளின் பயன்பாடு ஆகியவை வயிற்றுப் புண் ஏற்படுவதற்கான சந்தேகத்தை அதிகரிக்கிறது. வயிற்றுப் புண்ணுடன் தொடர்புடைய மருந்துகளில் அடங்குபவை சைக்ளோஆக்சிஜீனேசைத் தடைச்செய்யும் NSAID (நான்-ஸ்டீராய்ட் ஆன்டி-இன்ஃப்ளமேடரி டிரக்ஸ்) மற்றும் பெரும்பாலான க்ளூகோகார்டிகாய்ட்கள் (எ-டு: டெக்ஸாமீதாசோன் மற்றும் ப்ரெட்னிசோலோன்).
மேலே குறிப்பிட்ட நோய்அறிகுறிகளுடன் இரண்டு வாரங்களுக்கு மேல் தொடர்ந்திருக்கும் 45 வயதுக்கும் மேற்பட்ட நோயாளிகளில் வயிற்று சீழ்ப்புண் ஏற்படுவதற்கான வாய்ப்புகள் மிக அதிகமாக இருப்பதால், EGD ஆல் துரிதமாகப் பரிசோதிக்கப்படவேண்டிய அவசியம் இருக்கிறது (கீழே பார்க்கவும்).
உணவு தொடர்பான அறிகுறிகளின் நேரம் இரைப்பை மற்றும் சிறுகுடல் மேற்பகுதி சீழ்ப்புண்களுக்கிடையில் வேறுபடக்கூடும் : ஒரு இரைப்பைக்குரிய சீழ்ப்புண் உணவின் போது இரைப்பை மேற்பகுதி வலியை ஏற்படுத்தும், ஏனெனில் இரைப்பை அமிலம் சுரக்கப்படுகிறது அல்லது அல்கலைன் டியோடெனால் பொருள்கள் வயிற்றுக்குள் திரும்பச் செல்வதால் உணவுக்குப் பின்னர் வலியை ஏற்படுத்துகிறது. சிறுகுடல் மேற்பகுதி சீழ்ப்புண்களுக்கான அறிகுறிகள் பெரும்பாலும் உணவுக்கு முன்னர் வெளிப்படும் — அப்போது அமிலம் (பசியால் தூண்டப்பட்ட உற்பத்தி) சிறுகுடலின் மேற்பகுதிக்குள் நுழைந்துவிடுகிறது. எனினும், மருத்துவரீதியான நடைமுறையில் இது நம்பத்தகுந்த அறிகுறியல்ல.
காரணம்
விளைவுகளை ஏற்படுத்துகிற பெரும் காரணிகள் (60% இரைப்பைக்குரியது மற்றும் 90% வரையில் சிறுகுடல் மேற்பகுதிக்குரிய சீழ்ப்புண்) நீடித்திருக்கும் வீக்கம் இது அன்ட்ரால் மென்சவ்வை குடியேற்றும் ஹெலிகோபாக்டர் பைலாரி யின் விளைவாக ஏற்படுகிறது. நோய் எதிர்ப்புகள் இருந்தபோதிலும் இந்த நோய்தாக்கத்தைச் சரிப்படுத்த நோய் எதிர்ப்பு அமைப்பினால் இயலுவதில்லை. இவ்வாறு நோய்க்கிருமி நீடித்து செயல்புரியும் இரைப்பை அழற்சியை (பி வகை இரைப்பை அழற்சி) ஏற்படுத்தக்கூடும், இதன் விளைவாக அந்தப் பகுதி வயிற்றில் உற்பத்தியாகும் காஸ்ட்ரின் ஒழுங்குபடுத்துதலில் குறைபாடுகளை ஏற்படுத்தும், மேலும் காஸ்ட்ரின் சுரத்தல் அதிகரித்துவிடும் அல்லது  648குறைந்துவிடும் (பெரும்பாலான வழக்குகளில்) - இதன் விளைவாக ஏற்படுவது ஹைபோ அல்லது அக்லோர்ஹைட்ரோயா. வெளிப்புறச் செல்கள் மூலம் காஸ்ட்ரின், காஸ்ட்ரிக் அமில உற்பத்தியைத் தூண்டுகிறது, மேலும் காஸ்ட்ரீனை அதிகரிக்கச் செய்யும் எச். பைலாரி குடியேற்ற பிரதிச் செயல்களில் அமிலத்தின் அதிகரிப்பு மென்சவ்வின் அரிப்புக்குக் காரணமாக இருந்து சீழ்ப்புண்ணை உண்டு பண்ணுகிறது.
மற்றொரு பெரும் காரணமாக இருப்பது NSAIDகளின் பயன்பாடு (மேலே பார்க்கவும்). இரைப்பை மென்சவ்வு, ஒரு சவ்வுப் படலம் மூலம் காஸ்ட்ரிக் அமிலத்திடமிருந்து தன்னையே பாதுகாத்துக்கொள்கிறது, இந்த சவ்வின் சுரத்தல் சில குறிப்பிட்ட ப்ராஸ்டோகிளாண்டின்ஸ்களால் தூண்டப்படுகிறது. இத்தகைய ப்ராஸ்டோகிளாண்டின்ஸ்களை உற்பத்தி செய்வதற்கு அத்தியாவசியமாக இருக்கும் சைக்ளோஆக்ஸிஜீனேஸ் 1 (COX-1 ) செயல்பாட்டை NSAID க்கள் தடுக்கின்றன. COX-2 தேர்ந்தெடுப்புக்குரிய ஆன்டி-இன்ஃப்ளமேட்டரிகள் (செலிகோக்ஸிப் அல்லது இப்போது திரும்பப்பெறப்பட்ட ரோஃபோகோக்ஸிப் போன்றவை) இரைப்பை சவ்வில் குறைந்த அத்தியாவசியமானதாக இருக்கும் cox-2-ஐ சாதகமாக தடைசெய்கின்றன, மேலும் NSAID-தொடர்பான இரைப்பை புண் ஆகிவிடும் இடர்ப்பாட்டைப் பாதியாகக் குறைக்கிறது. பரவலாய் உள்ள ''எச். பைலோரி'' -ஏற்படுத்திய புண்ணாதல், மேற்கு உலகில் அதிகரித்த மருத்துவ சிகிச்சை காரணமாகக் குறைந்துவருவதால், சீழ்ப்புண்ணுக்கான பெரும் பகுதி நோய் அறிகுறி தொகுப்புடன் இருக்கும் தனிநபர்களிடத்தில் NSAID யின் அதிகரித்த பயன்பாடு மற்றும் மூட்டு வலியுடன் இருக்கும் முதியோர்களின் எண்ணிக்கை அதிகரிப்பில் தான் இருக்கிறது.
கடந்த 30 ஆண்டுகளில் சிறுகுடலின் மேற்பகுதி சீழ்ப்புண் ஏற்படும் நிகழ்வுகள் குறிப்பிடும் வகையில் இறங்கியிருக்கிறது, அதேநேரத்தில் இரைப்பை சீழ்ப்புண்கள் சிறிதளவு அதிகரித்திருக்கிறது, இது முக்கியமாக NSAID க்களின் பரந்துவிரிந்த பயன்பாட்டினால் ஏற்பட்டிருக்கிறது. நிகழ்தல் குறைந்துவருவது நோய் சிகிச்சைக்கான வளர்ச்சியின் தற்சார்பான ஒன்றுசேர்தல் இயல் நிகழ்வாகக் கருதப்படுகிறது. ''எச். பைலோரி'' நோய்தாக்கங்களின் நிகழ்வைக் குறைத்திருக்கும் வாழ்க்கைத் தரங்களின் மேம்பாடுகள் மூலம் இந்த ஒன்றுசேர்தல் இயல் நிகழ்வு விவரிக்கிறது.
புகைப்பிடித்தல் மற்றும் சீழ்ப்புண் ஏற்படுதலுக்கிடையில் தொடர்பு இருப்பதை சில ஆய்வுகள் கண்டறிந்தபோதிலும், இதர ஆய்வுகள், ஈடுபட்டிருக்கும் இடர்ப்பாட்டினை ஆராய்வதில் மிகக் குறிப்பாக இருந்திருக்கின்றன, மேலும் ''ஹெச். பைலோரி'' நோய்த்தாக்கத்துடன் தொடர்புகொண்டிருந்தால் தவிர புகைப்பிடிப்பதுவே அத்தனை இடர்ப்பாட்டுக்குக் காரணியாக இருக்காது என்றும் கண்டறிந்துள்ளது . இருபதாம் நூற்றாண்டின் பிந்தைய காலங்கள் வரை உணவு முறை, காரசாரப் பொருட்கள், குடித்தல் மற்றும் இரத்த வகை போன்ற பரிந்துரைக்கப்பட்ட சில இடர்ப்பாட்டுக் காரணிகள் அல்சரொஜென்களாக (சீழ்ப்புண் ஏற்படுவதற்கு உதவக்கூடியன) கற்பிதம் செய்யப்பட்டிருந்தது, ஆனால் வயிற்றுப் புண்களின் வளர்ச்சியில் ஒப்பீட்டளவில் இது குறைந்த முக்கியத்துவம் கொண்டதாகவே காணப்படுகிறது. . அது போலவே ''எச். பைலோரி நோய்த்தாக்கத்துடன் தொடர்புபடுத்தும்போது மது அருந்துதல் இடர்ப்பாட்டை அதிகரிக்கும் என்று ஆய்வுகள் கண்டறிந்த அதே வேளையில் அது மட்டுமாகவே இடர்ப்பாட்டை அதிகரிப்பதில்லை மேலும் எச். பைலோரி'' நோய்த்தாக்கத்துடன் இணையும்போது இந்த அதிகரிப்பு முதன்மை இடர்ப்பாட்டுக் காரணியுடன் ஒப்பிடும்போது அளவானதாகவே இருக்கிறது.
மன அழுத்தம்
சீழ்ப்புண் உருவாக்கத்தில் மனஅழுத்தத்தை ஒரு சாத்தியமான காரணமாக, அல்லது குறைந்தபட்சம் அதன் கடுஞ்சிக்கலுக்கான காரணமாகவே ஆராய்ச்சியாளர்கள் தொடர்ந்து கவனித்து வருகிறார்கள். வயிற்றுப் புண்கள் உருவாக்கத்தில் மனஉளைச்சல் அழுத்தம் பாதிப்பை ஏற்படுத்துமா என்பதில் சர்ச்சைகள் இருக்கிறது. எனினும், தீக்காயங்கள் மற்றும் தலை கோளாறுகள் உடல்கூற்று அழுத்த சீழ்ப்புண்களாக ஏற்படலாம், இயந்திர இயக்க காற்றோட்டத்தில் இருக்கும் பல நோயாளிகளிடத்தில் இவை காணப்படுகிறது.
நடத்தைக்குரிய மருத்துவ ஆராய்ச்சி கழகத்தால் கூட்டப்பட்ட ஒரு நிபுணர் குழு, சீழ்ப்புண்கள் முழுமையாக ஒரு தொற்று நோய் அல்ல என்றும் ஆனால் உளவியல் காரணிகள் முக்கியப் பங்காற்றுவதாக முடிவு செய்தனர். ''எச். பைலோரி'' நோய்தாக்கத்தை மனஅழுத்தம் எவ்வாறு முன்னேற்றம் கொள்ளச் செய்கிறது என்று ஆராய்ச்சியாளர்கள் கண்காணித்து வருகின்றனர். உதாரணத்திற்கு, ஹெலிகோபாக்டர் பைலோரி அமிலத்தன்மையுடைய சூழலில் பெருமளவில் வளர்ச்சிபெறுகிறது மற்றும் மன அழுத்தம் தான் அதிகரித்த வயிற்று அமிலம் ஏற்படுத்துவதாக வெளிப்பட்டிருக்கிறது. நீண்ட கால நீர் உட்கிருகித்து அடக்கப்பட்ட அழுத்தம் மற்றும் ''எச். பைலோரி'' நோய்த்தாக்கம் இரண்டுமே வயிற்றுப் புண்களின் உருவாக்கத்தில் தனித்தனியாகவே தொடர்புகொண்டிருப்பதாக எலியின் மீது மேற்கொள்ளப்பட்ட ஒரு ஆய்வு மூலம் நிரூபிக்கப்படுகிறது.
தாய்லாந்து நாட்டு மருத்துவமனை ஒன்றில் வயிற்றுப் புண் நோயாளிகளிடத்தில் மேற்கொள்ளப்பட்ட ஆய்வு ஒன்று நீடித்திருக்கிற மனஅழுத்தம், வயிற்றுப் புண்ணின் அதிகரித்த இடர்ப்பாட்டுக்குத் தொடர்பு கொண்டிருப்பதாகவும் நீடித்திருக்கிற மனஅழுத்தம் மற்றும் ஒழுங்கற்ற உணவுநேரங்கள் இரண்டும் இணைந்து ஒரு முக்கியமான இடர்ப்பாட்டுக் காரணியாகவும் அமைகிறது என்று கூறுகிறது.
நோய்கண்டறிதல்
right|thumb|இரைப்பை சீழ்ப்புண்ணின் ஒரு என்டோஸ்கோபி உருவம், உடல் திசு ஆய்வு இரைப்பை புற்றுநோயாக உறுதி செய்துள்ளது. வயிற்றுப் புண் இருப்பதாகச் சந்தேகிக்கப்படும் நோயாளிகளிடத்தில் ஈஸோபாகோகாஸ்ட்ரோடியோடெனோஸ்கோபி (EGD), காஸ்ட்ரோஸ்கோபி என்றும் அறியப்படும் ஒரு வகையான என்டோஸ்கோபி, மேற்கொள்ளப்படுகிறது. நேரடியாக அடையாளங்காணுதல் மூலம், சீழ்ப்புண்ணின் இடம் மற்றும் தீவிரத்தன்மை விவரிக்கப்படலாம். மேலும் எந்த சீழ்ப்புண்ணும் காணப்படவில்லையென்றால் EGD பெரும்பாலும் ஒரு மாற்று நோய்கண்டறிதலை வழங்கும்.
ஹெலிகோபாக்டர் பைலோரி நோய்கண்டறிதல் பின்வரும் வழிமுறைகளில் செய்யப்படலாம்:
சீழ்ப்புண் ஏற்படுவதற்குச் சாத்தியமான இதர காரணங்கள், குறிப்பாக கடுமைத்தன்மை (இரைப்பை புற்றுநோய்), நினைவில் கொள்ள வேண்டி இருக்கிறது. குறிப்பாக வயிற்றின் பெரும் (விசாலமான) வளைவில் ஏற்படும் சீழ்ப்புண்களில் இது உண்மையாக இருக்கிறது; பெரும்பாலானவை நீடித்திருக்கிற ''எச். பைலோரி'' நோய்தாக்கத்தின் விளைவாகவும் இருக்கிறது.
வயிற்றுப் புண் ஊடுருவிச்சென்றால் இரைப்பை குடல்சார்ந்த வழிப்பாதையின் (இதில் எப்போதும் காற்று இருக்கும்) உள்ளிருந்து காற்று கசிய ஆரம்பித்து பெரிடோனியல் பள்ளத்திற்கு (இதில் பொதுவாக காற்று இருப்பதில்லை) அனுப்பிவிடும். இது பெரிடோனியல் பள்ளத்துக்குள் "தடங்கலற்ற காற்று"க்கு வழி செய்கிறது. மார்பு எக்ஸ்ரே எடுக்கும்போது ஒரு நோயாளி நேராக நிமிர்ந்து நின்றால், இந்த வாயு உதரவிதானத்தின் அடியில் மிதந்து நிலைபெறும். அதனால் நிமிர்ந்த மார்பு எக்ஸ்ரே அல்லது மல்லாந்து படுத்திருக்கிற அடிவயிற்று எக்ஸ்ரேவில் காட்டப்படும் பெரிடோனியல் பள்ளத்தில் இருக்கும் வாயு துளை செய்து வயிற்றுப் புண் நோய்க்கான முன்னறிகுறியாக இருக்கிறது.
பார்வைக்குப் புலப்படுகிற தோற்றம்
இரைப்பை சீழ்ப்புண்கள் பெரும்பாலும் வயிற்றின் குறைந்த வளைவிலேயே உருவாகியிருக்கும். அந்த சீழ்ப்புண் ஒரு வட்டத்திலிருந்து முட்டைவடிவமான பாரீடெல் குறையாக ("ஓட்டை") இருக்கிறது, அது இரண்டு முதல் நான்கு செ.மீ. விட்டத்துடன் மிருதுவான அடிபாகத்தையும் செங்கோண எல்லைகளையும் கொண்டிருக்கும். வயிற்றுப் புண்ணின் நுட்பமான வடிவில் இந்த எல்லைகள் ஒழுங்கற்றதாகவோ மேலெழும்பியோ இல்லை, சீர்கெட்ட நிலையில் ஒழுங்கான முறையில் ஆனால் மேலெழும்பிய எல்லைகளைக் கொண்டிருக்கும். இரைப்பைப் புற்றுநோயின் சீழ்ப்புண்ணுள்ள வடிவில் எல்லைகள் ஒழுங்கற்றதாக இருக்கும். இந்த பாரியீடல் வடுவின் காரணமாக சுற்றியிருக்கும் மென்சவ்வு ஆரங்கள் மடிப்புகளை வெளிப்படுத்தும்.
நுண்ணோக்கித் தோற்றம்
இரைப்பை வயிற்றுப் புண் என்பது ஒரு மென்சவ்வில் ஏற்படும் குறை, பெப்சின்-அமில தாக்குதலால் உற்பத்தியாகி மஸ்குலாரிஸ் மியூகோசே மற்றும் மஸ்குலாரிஸ் ப்ரோப்ரியாவை ஊடுருவுகிறது. சீழ்ப்புண் விளிம்புகள் செங்கோணமுடையவை மற்றும் நீடித்திருக்கும் இரைப்பை அழற்சியை ஏற்படுத்துகிறது. செயலூக்கக் கட்டத்தின்போது, சீழ்ப்புண்ணின் அடித்தளம் நான்கு பகுதிகளைக் காட்டுகிறது: இன்ஃப்ளமேடரி எக்ஸிக்யூடேட், ஃபைப்ரனாய்ட் நெக்ரோசிஸ், கிரானுலேஷன் திசு மற்றும் ஃபைப்ரோஸ் திசு. சீழ்ப்புண்ணின் ஃபைப்ரோஸ் அடித்தளம் தடித்த சுவர்களுடன் அல்லது இரத்தக் கட்டிகளுடன் கூடிய இரத்தக் குழாய்களைக் கொண்டிருக்கும்.
சிகிச்சைமுறை
சீழ்ப்புண் போன்ற நோய் அறிகுறி கொண்டிருக்கும் இளம் நோயாளிகள் பெரும்பாலும் EGD மேற்கொள்ளப்படுவதற்கு முன்னர் அமிலமுறிவுகள் அல்லது H2 எதிரிகளால் சிகிச்சையளிக்கப்படுகின்றனர். பிஸ்மத் தனிமங்கள் உண்மையிலேயே உயிர்ப்பொருள்களைக் குறைக்கலாம் அல்லது அவற்றைச் சுத்தப்படுத்தலாம், இருந்தாலும் சில பிஸ்மத் சப்சாலிசைலேட் பொருட்களின் எச்சரிக்கை லேபில்களில் வயிற்றுப் புண் கொண்டிருக்கும் நபர்கள் இந்தப் பொருட்களைப் பயன்படுத்தக்கூடாது என்று குறிப்பிட்டிருப்பதையும் கவனத்தில் கொள்ளவேண்டும்.
நான்ஸ்டீராய்டல் ஆன்டி-இன்ஃப்ளமேடரி (NSAIDs)களை எடுத்துக் கொள்ளும் நோயாளிகள் ப்ரோஸ்டோகிளாண்டின் அனலாக் (மிசோப்ரோஸ்டோல்) கூட எடுத்துக் கொள்ளும்படி பரிந்துரைக்கப்படுவார்கள், இது NSAID களின் பக்க விளைவுகளாக இருக்கக்கூடிய வயிற்றுப் புண்களைத் தடுப்பதற்கு உதவியாக இருக்கும்.
''எச். பைரோலி'' நோய்த்தாக்கம் இருக்கும்போது, மிகச் சிறப்பாக செயல்படுத்தக்கூடிய சிகிச்சையாக இருப்பது இரு நோய் எதிர்ப்புகளின் கூட்டு (எ-டு: க்ளாரித்ரோமைசின், அமாக்சிசிலின், டெட்ராசைக்ளின், மெட்ரோனைடேஸோல்) மற்றும் ஒரு ப்ரோடான் பம்ப் இன்ஹிபிடர் (பிபிஐ), சிலநேரங்களில் பிஸ்மத் சேர்மங்களும் உடன் சேர்த்துக்கொள்ளப்படுகிறது. சிக்கலான சிகிச்சை-எதிர்ப்பு நிலைமைகளில் மூன்று நோய்எதிர்ப்பான்கள் (அமாக்சிசிலின் + க்ளாரித்ரோமைசின் + மெட்ரோனைடேஸோல்) பிபிஐ-யுடன் சேர்த்தும் மற்றும் சிலநேரங்களில் பிஸ்மத் சேர்மங்களுடன் இணைத்தும் பயன்படுத்தப்படலாம். சிக்கலற்ற நிலைமைகளுக்கு மிகவும் பயனளிக்கக்கூடிய முதல் நிலை சிகிச்சையாக இருப்பது அமாக்சிசிலின் + மெட்ரோனைடேஸோல் + பாண்டோப்ராஸோல் (இது ஒரு பிபிஐ). ''எச். பைலோரி'' இல்லாதபோது, பெரும்பாலும் நீண்ட கால உயர்ந்த பிபிஐ களின் டோஸ்கள் பயன்படுத்தப்படுகிறது.
''எச். பைலாரி'' யின் சிகிச்சை வழக்கமாக நோய்த்தாக்கம் சுத்தமாக்கல், நோய்அறிகுறிகள் தணிப்பு மற்றும் இறுதியில் சீழ்ப்புண்களின் குணப்படுத்தலுக்கு வழி வகுக்கிறது. நோய்த்தாக்கம் மீண்டும் ஏற்பட்டு மறுசிகிச்சை தேவைப்படலாம். அப்போது அவசியம் ஏற்பட்டால் இதர நோய் எதிர்ப்பு மருந்துகளுடன் குணப்படுத்தலாம். 1990 ஆம் ஆண்டுகளில் பிபிஐகளின் பரந்துவிரிந்த பயன்பாடு காரணமாக சிக்கலற்ற வயிற்றுப் புண்களுக்கான அறுவை சிகிச்சை நடைமுறைகள் ("உயர் தேர்வுடைய வாகோடோமி" போன்றவை) வழக்கற்றுப்போனது.
துளையேற்பட்ட வயிற்றுப் புண் அறுவைசிகிச்சை செய்யவேண்டிய ஒரு அவசரநிலையாக இருக்கிறது, மேலும் அந்த துளைகளைச் சீர்படுத்த அறுவைசிகிச்சை செய்யவேண்டிய அவசியமும் இருக்கிறது. பெரும்பாலான இரத்தம் வெளியேறும் சீழ்ப்புண்களுக்கு ஒரு என்டோஸ்கோபி உடனடியாகத் தேவைப்படுகிறது, இது தீய்ப்பான், ஊசிபோடுதல் அல்லது க்ளிப்பிடுதல் மூலம் வெளியேறும் இரத்தத்தை நிறுத்துகிறது.
நோய் பரவல்
thumb|2004 ஆம் ஆண்டில் ஒவ்வொரு 100,000 குடியிருப்போருக்கும் வயிற்றுப் புண் நோய்க்கான குறைபாடுடன் பொருந்திய வாழ்நாள் ஆண்டுகள். [31][32][33][34][35][36][37][38][39][40][41][42][43] வயிற்றுப் புண் ஏற்படுவதற்கான வாழ்நாள் இடர்ப்பாடு தோராயமாக 10% ஆக இருக்கிறது.
மேற்கத்திய நாடுகளில் ஹெலிகோபாக்டர் பைலோரி நோய்தாக்கங்களின் பரவும்தன்மை ஏறக்குறைய வயதுடன் பொருந்தி இருக்கிறது (அதாவது, 20 வயதில் 20%, 30 வயதில் 30%, 80 வயதில் 80% போன்று). மூன்றாம் உலக நாடுகளில் நோய் பரவியுள்ளமை மிக உயர்ந்து காணப்படுகிறது. உணவு, நிலத்தடி நீர் தூய்மைக்கேடு மற்றும் மனித எச்சில் (முத்தமிடுதல் அல்லது உணவுப் பாத்திரங்களைப் பகிர்ந்துகொள்ளுதல்) மூலம் நோய் பரவுகிறது.
ஹெலிகோபேக்டர் நோய்த்தாக்கத்தின் குறைந்த நிலைமைகளே இறுதியில் சீழ்ப்புண்ணாக உருவாகும், மேலும் பெரும் சதவிகித மக்கள் குறிப்பிடமுடியாத அசௌகரியம், அடிவயிற்று வலி அல்லது இரைப்பை அழற்சியைப் பெறுவார்கள்.
புற இணைப்புகள்
பகுப்பு:சமிபாட்டுத் தொகுதி நோய்கள் பகுப்பு:வயிற்றுவலி நோய்கள் பகுப்பு:கூகுள் தமிழாக்க மருத்துவக் கட்டுரைகள்
இருக்கந்துரை ஊராட்சி
இருக்கந்துரை ஊராட்சி (Erukkandurai Gram Panchayat), தமிழ்நாட்டின் திருநெல்வேலி மாவட்டத்தில் உள்ள வள்ளியூர் ஊராட்சி ஒன்றியத்தில் அமைந்துள்ளது. இந்த ஊராட்சி, ராதாபுரம் சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3874 ஆகும். இவர்களில் பெண்கள் 2029 பேரும் ஆண்கள் 1845 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஓவியா
ஓவியா (Oviya, பிறப்பு: ஏப்ரல் 29, 1991, ஹெலன் நெல்சன்) இந்திய வடிவழகியும், நடிகையும் ஆவார். இவர் 2010ல் ஓவியா என்ற பெயர் மாற்றத்துடன் களவாணி திரைப்படத்தின் மூலம் தமிழ்த் திரை உலகி்ல் அறிமுகமானார். இவர் 2017ல் விஜய் தொலைக்காட்சியின் பிக் பாஸ் தமிழ் 1 என்னும் மெய்நிலை நிகழ்ச்சியில் கலந்து கொண்டார்.
வாழ்க்கைக் குறிப்பு
1991 ஆம் ஆண்டு ஏப்ரல் மாதம் 29 ஆம் தேதி கேரளாவில் உள்ள திரிச்சூரில் பிறந்தார், தற்போது சென்னையில் வசித்து வருகிறார். நடுத்தர குடும்பத்தில் பிறந்து செல்லமாக வளர்க்கப்பட்ட ஓவியா, அரசு பள்ளியில் தனது பள்ளி பருவத்தை முடித்த இவர் பின்பு, திரிச்சூர் விமலா கல்லூரியில் தனது பட்டப்படிப்பினை முடித்தார்.
திரை வாழ்க்கை
இந்திய வடிவழகியும் நடிகையுமான இவர் தமிழில் களவாணி படத்தின் மூலம் அறிமுகம் ஆனாலும் கங்காரு (2007) என்ற மலையாள படம் தான் ஓவியாவின் முதல் படம் ஆகும். வெற்றி படமான களவாணியில் நடித்த ஓவியா பின்பு நல்ல கதைகளை தேர்வு செய்து, மெரினா, மூடர் கூடம், யாமிருக்க பயமே போன்ற படங்களில் நடித்தார்.
வெளியிணைப்புகள்
பகுப்பு:தமிழ்த் திரைப்பட நடிகைகள் பகுப்பு:மலையாள நபர்கள் பகுப்பு:கேரள நடிகர்கள் பகுப்பு:மலையாளத் திரைப்பட நடிகைகள் பகுப்பு:வாழும் நபர்கள் பகுப்பு:1991 பிறப்புகள் பகுப்பு:கன்னடத் திரைப்பட நடிகைகள் பகுப்பு:இந்தியத் திரைப்பட நடிகைகள்
ஜான் விட்சர்ச் பென்னெட்
ஜான் விட்சர்ச் பென்னெட் (John Whitchurch Bennett)(28 ஜூலை 1790 - 10 ஜூன் 1853) என்பவர் பிரித்தானிய இராணுவ அதிகாரி, அச்சுப்பொறி நிறுவனர் மற்றும் இயற்கை ஆர்வலர் ஆவார்.
வாழ்க்கை
பென்னெட் 1806 முதல் 1815 வரை அரச கடற்படையின் ஒரு பிரிவில் பணியாற்றினார். இவர் 1815-ல் பிரித்தானிய இராணுவத்திற்கு மாற்றப்பட்டார். மேலும் 1816-ல் இலங்கைக்கு அனுப்பப்பட்டார். இலங்கையில் இவர் 1827 வரை பணியாற்றினார். 1815-ல் இவர் 2வது இளயரையராகப் பணியாற்றினார். இவர் 1819-ல் அரை ஊதியத்தில் வைக்கப்பட்டார். இலங்கையில் குடிமை சேவை நியமனத்துடன், பல்வேறு இளநிலைப் பதவிகளில் பணியாற்றினார். பின்னர் 1826-ல் இலங்கைத் தீவின் தென் கடற்கரைப் பகுதியில் உள்ள காலி மற்றும் அம்பாந்தோட்டையில் குற்றவியல் நடுவராக நியமிக்கப்பட்டார்.
1827-ல் பென்னெட் இலங்கையினை விட்டு வெளியேறியபோது, இவர் மீது நிதி முறைகேடு குற்றம் சாட்டப்பட்டு 1828-ல் மீண்டும் 3வது இலங்கைப் படைப்பிரிவுக்காக அரை ஊதியத்தில் நியமிக்கப்பட்டார்.
1829-ல் பென்னெட் லின்னேயன் சமூக உறுப்பினராகச் சேர்ந்தார். தோட்டக்கலை சங்கத்தின் உறுப்பினராகவும் சேர்ந்தார். 1830-ல் இவர் இலங்கையின் ஆளுநராக சர் எட்வர்ட் பார்ன்சின் நடத்தையை ஆராயுமாறு பாராளுமன்றத்தில் மனு செய்தார். 1837-ல், சர் அலெக்சாண்டர் ஜான்சடனிடம் ஆதரவு கோரினார். அச்சத்தினராக பணிபுரிந்தபோது 1839 ஆம் ஆண்டு திவாலானாராக அறிவிக்கப்பட்டதையடுத்து கடற்படை சிறைச்சாலையில் அடைக்கப்பட்டார்.
பணி
thumb| கோம்போசசு விரிடிசு, ஜான் விட்சர்ச் பென்னெட் வரைந்த ஓவியத்திலிருந்து பென்னட் எழுதினார்:
திருமணம்
பென்னெட் 1815-ல் பிரான்செசு லுட்ரெல் மோரியார்டியை மணந்தார்.
மேற்கோள்கள்
பகுப்பு:1853 இறப்புகள் பகுப்பு:1790 பிறப்புகள் பகுப்பு:பிரித்தானிய உயிரியலாளர்கள்
பரஞ்சோதி முனிவர்
பரஞ்சோதி முனிவர் திருவிளையாடல் புராணத்தை எழுதியவர். இவரது தந்தை மீனாட்சி சுந்தர தேசிகர் எனத்தெரிய வருகிறது. பரஞ்சோதி முனிவர் என நான்கு முனிவர்கள் இருந்துள்ளனர். திருவிளையாடல் புராணம் எழுதிய பரஞ்சோதி முனிவர் அவர்கள்   வேதாரணியம் எனப்படும் திருமறைக்காட்டில் வசித்த அல்லது பிறந்தவர் ஆவார். தந்தையே குருவாக இருந்து, மகனுக்கு சைவ சித்தாந்த கருத்துக்களைப் பயிற்றுவித்தார். திருமறைக்காட்டில் கோவில் கொண்டுள்ள சிவனைத் துதித்து வந்த பரஞ்சோதி முனிவர், தமிழகத்திலுள்ள பிறகோவில்களையும் பார்க்க ஆவல் கொண்டார். மதுரைக்கு வந்த அவர், மண்டபம் ஒன்றில் தங்கியிருந்த போது, அவரது கனவில் தோன்றிய மீனாட்சியம்மன், அந்நகரில் சிவன் நிகழ்த்திய திருவிளையாடல்களை அழகு தமிழில் பாடும்படி உத்தரவிட்டாள். அதற்கிணங்கிப் பரஞ்சோதி முனிவர் திருவிளையாடல் புராணத்தை எழுதினார்.திருவிளையாடற் கதைகள் சிலப்பதிகாரம் முதற்கொண்டு கூறப்பட்டு வந்தாலும் பரஞ்சோதி முனிவர் இயற்றிய புராணமே விரிவும் சிறப்பும் கொண்டது.இவர் பதினேழாம் நூற்றாண்டில் வாழ்ந்தவர். சிவ பக்தியில் சிறந்து விளங்கியவர்களுள் ஒருவராக வாழ்ந்தவர்.இவர் திருமறைக்கட்டுக்கு வடமேற்க்கே புன்னையகாணல் என்ற இடத்தில் இயற்கை எய்தினார்
பகுப்பு:திருவிளையாடல்கள் பகுப்பு:தமிழ்ப் புலவர்கள்
அமேசான் படுகை
அமேசான் படுகை என்பது தென்னமெரிக்காவில் அமேசான் ஆறும் அதன் துணையாறுகளும் பாயும் பகுதிகளைக் குறிக்கும். இதன் பெரும்பகுதி (40%) பிரேசில் நாட்டிலும், மற்றும் பெரு முதலிய நாடுகளிலும் பரந்துள்ளது. தென்னமெரிக்காவில் உள்ள அமேசான் மழைக்காடுகள் உலகிலேயே மிகப்பரந்த மழைக்காடுகள் ஆகும். இது 8,235,430 ச.கி.மீ அடர்ந்த காடுகளைக் கொண்டது. பல நூற்றாண்டுகளாக இது இப்பகுதியையும் அங்கு வாழும் உயிரினங்களையும் பாதுகாத்து வந்துள்ளது.
வரலாறு
அமேசான் படுகையில் 12000 ஆண்டுகளுக்கும் மேலாக மக்கள் வாழ்ந்து வருகின்றனர். 16-ஆம் நூற்றாண்டில் ஐரோப்பியர் வருகையின் போது பலநூறு இன மக்கள் இருந்தனர். எனினும் 90 சதவீதப் பழங்குடிகள் ஐரோப்பியத் தொற்றுநோய்களின் காரணமாக ஐரோப்பிய வருகையின் முதல் நூறு ஆண்டுகளுக்குள் அழிந்து விட்டனர்.
இருபதாம் நூற்றாண்டின் பிற்பகுதி தொடங்கி, மக்கட்தொகைப் பெருக்கம், நெடுஞ்சாலைத் திட்டம் போன்றவற்றால் காடுகள் அழிக்கப்படுகின்றன.
உயிரினங்கள்
அமேசான் படுகையில் உள்ள காடுகள் மிகவும் அடர்ந்து காணப்படுகின்றன. எனவே இங்கு பல்லாயிரக்கணக்கான உயிரினங்கள் வாழ்கின்றன. இவை மனிதர்கள் செல்ல முடியாத அளவுக்கு அடர்த்தியாக இருப்பதால் இங்குள்ள உயிரினங்களின் எண்ணிக்கை இன்றளவும் தெளிவாக வரையறுக்கப்படவில்லை.
கன்வர் பால் சிங் கில்
கில் எழுத்தாளர், ஆசிரியர், பேச்சாளர், பயங்கரவாத எதிர்ப்பு ஆலோசகர், மோதல் மேலாண்மை நிறுவன நிறுவனர், இந்திய வளைதடிப்பந்தாட்டக் கூட்டமைப்பின் தலைவர் (IHF) ஆகிய பணிகளைச் செய்தவராவார்.
2008 ல் இந்திய ஆக்கி கூட்டமைப்பு ஊழல் குற்றச்சாட்டுகளுக்குப் பிறகு, இந்திய ஒலிம்பிக் சங்கத்தால் இடை நீக்கம் செய்யப்பட்டது.
1989 ஆம் ஆண்டில் அவருக்கு குடிமைப் பணித் துறையில் சிறப்பாகப் பணியாற்றியதற்காக பத்மசிறீ விருது வழங்கப்பட்டது.
1958–1984
கில் 1958 இல் இந்திய காவல் பணியில் நுழைந்தார், வடகிழக்கு இந்தியாவின் அசாம், மேகாலயாவில் தனது பணியைத் செய்தார். 1980 களின் முற்பகுதியில் அசாமில் காவல்துறையின் தலைமை ஆய்வாளராக பணியாற்றினார். அங்கு மாணவர் இயக்கத்தின் கிளர்ச்சியை ஒடுக்குவதில் முனைப்புக் காட்டினார். குதிரை மீது அமர்ந்தபடி போராட்டக்காரர்கள் மீது தாக்குதல் நடத்தும் கடுமையான அதிகாரியாகவே அறியப்பட்டார். கர்கேஷ்வர் தாலுக்தார் எனும் மாணவர் தலைவர் மரணத்துக்குக் காரணமானவர் என்று அவர் மீது பெரும் குற்றச்சாட்டு எழுந்தது. இந்தியாவின் வடகிழக்குப் பிராந்தியத்தில் 28 ஆண்டுகளாக வசித்து வந்த கில், 1984 இல் தனது சொந்த மாநிலமான பஞ்சாபுக்குத் திரும்பினார்.
1984–1995
அவர் "சூப்பர்காப்" என்று அழைக்கப்பட்டார். பின்னர் இவர் பஞ்சாப் காவல்துறைக்கு மாற்றப்பட்டார், அப்போது காவல்துறையின் தலைமை இயக்குனர் பொறுப்பை வகித்தார் இப்பதவியில் 1988 முதல் 1990 வரை இருந்தார், பின்னர் மீண்டும் 1991 ஆம் ஆண்டு முதல் 1995 ஆம் ஆண்டு இந்திய காவல் பணியில் இருந்து அவர் ஓய்வு பெறும்வரை நீடித்தார். பஞ்சாபில் காலிஸதான் இயக்கத்தில் சீக்கிய போராளிகள் தீவிரமாக செயல்பட்ட காலகட்டத்தில், பஞ்சாபில் மனித உரிமை மீறல்கள் நிகழ்வுகள் நடக்கத்துவங்கின. 1983 முதல் 1994 வரையான காலகட்டத்தில், காலிஸ்தான் இயக்கம் உருவாகி சுதந்திர சீக்கிய நாட்டை உருவாக்கும் நோக்கோடு ஆயுத குழுக்கள் போராடி வந்தன. இக்கால கட்டத்தில் 1984 ஆம் ஆண்டு சீக்கியர்களுக்கு எதிரான வன்முறைகள் நடந்தன. இதில் காங்கிரஸ் கட்சி உறுப்பினர்கள் படுகொலையில் ஈடுபட்டனர் மேலும் பலரை பணயக் கைதிகளாக பிடித்துக் கொண்டனர். காவல்துறை "ஒடுக்குமுறையுடன்", சட்டவிரோதமாகத் தடுத்து வைக்கப்பட்ட, நூற்றுக்கணக்கான சீக்கிய இளைஞர்களைக் கொன்றதாகவும், கொலை செய்ததாகவும் பன்னாட்டு மன்னிப்பு அவை தெரிவித்தது. அதேபோல 1980 களில் சீக்கியப் பிரிவினைவாதிகள் பஞ்சாப் மாநிலத்தில் இருந்த இந்து சிறுபான்மையினர்மீது தாக்குதலில் ஈடுபட்டதாக மனித உரிமைகள் கண்காணிப்பகம் (HRW) தெரிவித்துள்ளது. ஆயிரக்கணக்கான பொதுமக்கள் தீவிரவாதிகள் என்ற சந்தேகத்தின்பேரில் அரசப் படைகளால் திட்டமிட்டு எதிர்தாக்குதல் என்ற பெயரில் படுகொலை செய்யப்பட்டனர். மேலும் பொலிஸ் காவலில் பலர் "காணாமல்போயினர்" மற்றும் ஆயிரக்கணக்கானவர்கள் விசாரணையின்றி அடைத்துவைக்கப்பட்டு, சித்திரவதைக்கு உட்படுத்தப்பட்டனர். 1991 க்குப் பிந்தைய காலகட்டத்தில், பஞ்சாப் காவல்துறை இயக்குநராக கில் இரண்டாம் முறை பதவிக்கு வந்தார். இக்காலகட்டத்தில் மிகத்தீவிரமாக வன்முறை அதிகரித்தது.